open-index/open-wikipedia-markdown huggingface dataset:
Hevospallo

**Hevospallo** on hevosurheilulaji, jossa kaksi neljän hengen joukkuetta pyrkii ratsain heittämään pallon vastapuolen maaliin useammin kuin vastustaja. Kummallakin joukkueella on myös kaksi vaihtopelaajaa, jotka voivat tulla pelitauon aikana muiden joukkueen pelaajien tilalle. Laji on verrattavissa rugbyyn ja koripalloon, paitsi että hevospallon aikana urheilijat myös ratsastavat. Lajin kattojärjestö on Fédération Internationale de Horseball (FIHB).

## Historia
Hevospallo on kehitetty Ranskassa argentiinalaisen paton pohjalta. Paton toi 1930-luvulla Ranskaan eräs Ranskan armeijan kapteeni, joka oli myös esteratsastuksen maailmanmestari. Hän halusi urheilulajin, jota olisi hauska pelata ja joka edistäisi hevosen ja ratsastajan välistä suhdetta. Viralliset säännöt hevospallolle hyväksyttiin vuonna 1978, jonka jälkeen laji alkoi nopeasti kasvattaa suosiotaan. 1990-luvun aikana laji alkoi levitä myös Ranskan ulkopuolelle. Ensimmäiset hevospallon Euroopan mestaruuskilpailut järjestettiin vuonna 1992.

## Säännöt
Pelin aluksi pelaajat noukkivat pallon maasta hevosen selästä laskeutumatta (). Sen jälkeen he alkavat syöttää sitä toisille joukkueensa jäsenille. Pelaaja ei saa pitää palloa hallussaan 10 sekuntia kauempaa, vaan hänen täytyy syöttää pallo nopeasti jollekulle muulle. Jos pallo putoaa maahan, jonkun ratsastajista on noukittava se hevosen selästä laskeutumatta tai hidastamatta.

Kummallakin joukkueella on pelialueiden vastakkaisissa laidoissa tangon päässä oleva vannemainen maali, johon vastustajajoukkue pyrkii heittämään palloa. Maali on halkaisijaltaan 1 m, se sijaitsee 3,5 m korkeudessa maasta ja siinä on 1 m pituinen verkko. Maalin saa yrittää tehdä vasta sen jälkeen, kun pallo on ensin syötetty vähintään kolme kertaa ja vähintään kolmelle eri saman joukkueen pelaajalle. Eniten maaleja tehnyt joukkue voittaa pelin.

Yksi peli kestää 20 minuuttia, jonka puolivälissä on 3 minuutin tauko. Sen aikana joukkue saa vaihtaa pelaajia.

Ballons de horseball.JPG|alt=Jalkapallon näköisiä palloja, joissa on kuudella eri puolella nahkahihna. Kunkin hihnan päät ovat kiinni pallon vastakkaisilla puolilla.|Hevospallossa käytettäviä palloja.
Horseball ramassage 13 04 2009.JPG|alt=Ratsastaja roikkuu puoliksi hevosen selästä kurottaessaan nostamaan hevospalloa.|Pallon noukkiminen maasta
Championnats de France de horseball féminin 2012 - 033.JPG|Maali


## Katso myös

* Poolo

## Lähteet
Luettelo Tansanian kansallispuistoista

Tämä on **luettelo [[Tansania]]n [[kansallispuisto]]ista**. Kolme niistä sijaitsee maan eteläosassa, 11 länsiosassa, viisi pohjoisosassa ja neljä itäosassa.

## Lähteet
Sven Sture

**Sven Niilonpoika Sture** (k. 1424), oli vitaaliveljien johtajia ja myöhemmin ritari. 

Sven Niilonpoika Sture oli tanskalaisen ritari Nils Sturen poika, joka mainitaan vuosina 1377 ja 1392 ja jolla oli sama vaakuna kuin Sven Niilonpojalla. Vaikka Sven Sture alkuaan oli Hallannista, jo vuonna 1392 hän omisti kartanoita myös Pohjois-Smoolannissa ja asui siellä 1400-luvun alussa. Vuonna 1395 tai vuoden 1396 alussa kuningatar Margareeta lähetti Sturen Gotlantiin siellä olevien joukkojensa komentajaksi, ja hän onnistui ottamaan haltuunsa saaren maaseudun. Sitten hän yritti vallata Visbyn, jossa kuningas Albrektin poika herttua Eerik hallitsi, mutta vuoden 1397 alussa hän siirtyi vihollisen puolelle.

Sturesta tuli nyt yksi merkittävimmistä vitaliaanien päällikköistä ja tässä ominaisuudessa hän lähti retkikuntaan Tukholmaa vastaan saman vuoden juhannuksena. Hansalainen varuskunta oli kuitenkin vartioimassa, ja Sture joutui palaamaan Gotlantiin. Pian tämän jälkeen herttua Eerikin kuoleman seurauksena hänestä tuli koko saaren päällikkö. Vitaliaanien ryöstöt omaksuivat nyt hänen johdollaan hurjemmat muodot kuin koskaan ja he hyökkäsivät ystävän ja vihollisen kimppuun ilman suurta eroa. Sen vuoksi oli suuri helpotus Itämeren laivaliikenteelle, kun Saksalaisen ritarikunnan suurmestari Konrad von Jungingen onnistui valloittamaan Gotlannin keväällä 1398 ja ajamaan Sturen sieltä pois. Sture otti välittömästi haltuunsa Gaddaborgin, Faxeholmin ja muita linnoituksia Pohjanlahden rannalla ja hallitsi sieltä koko Ruotsin Norlantia ja Pohjanmaata, mutta teki pian Algot Magnuksenpoika Sturen välityksellä sovinnon kuningattaren kanssa, joka sai siten edellä mainitut linnoitukset haltuunsa.

Menneisyydestään huolimatta Sture, joka näyttää olleen lähellä tunnettua Abraham Broderinpoikaa, nautti loppuelämänsä ajan varsin korkeaa kuningatar Margareetan ja kuningas Eerikin luottamusta. Vuosina 1403-04 hän osallistui Algot Magnuksenpojan Gotlannin retkelle, tuli ritariksi viimeistään vuonna 1407, toimi kuninkaallisen neuvoston puheenjohtajana ja delegoi neuvottelut holsteinilaisten kanssa Slesvigissä vuonna 1417 ja toimi vuodesta 1416 kuolemaansa saakka Sundholmin linnan komentajana Njudungissa Smoolannissa. Ainakin viimeisinä vuosina hänellä oli Ekesjön, myöhempi Eksjöhofgårdin kartano lähellä mainittua linnaa. Kullenissa, jossa hän myös omisti maata, hän vielä vanhuudessaankin silloin tällöin ryösti ohikulkevia hansalaivoja.

## Lähteet

## Aiheesta muualla
*Sture, Sven Nilsinpoika (K ennen 1424) – *[[Kansallisbiografia]]*
* Otso-Petteri Siirilä, *[https://erepo.uef.fi/bitstream/handle/123456789/25010/16206288581368375238.pdf?sequence=-1 Vitaliaaniveljien käsittelyn muuttuminen Itämeren lähteissä vuosina 1390-1398]* Yleisen historian pro gradu -tutkielma. Itä-Suomen yliopisto, 2021
Arushan kansallispuisto

**Arushan kansallispuisto** on luonnonsuojelualue Tansaniassa lähellä Arushan kaupunkia. 

Puiston maisemaa hallitsee Meru-niminen tulivuori. Siellä on myös vehreitä laaksoja, järviä ja pieniä tasankoja. Monipuoliseen eläimistöön kuuluvat elefantit, paviaanit, puhvelit ja virtahevot. Puistossa on tavattu yli 450 lintulajia, joiden joukossa ovat Momellajärvien flamingot.

Alueen matkailumahdollisuudet tulivat tunnetuiksi jo vuonna 1876, kun kreivi Teleki raportoi Momellan alueen lukuisista virtahevoista ja sarvikuonoista. Trappen perhe perusti sinne karjatilan vuonna 1907. Rouva Trappe lahjoitti myöhemmin suuren osan maistaan riistanhoitoalueeksi. Puisto perustettiin 1960 nimellä Ngurdoton kraatterin kansallispuisto. Nykyisen nimensä puisto sai, kun siihen liitettiin Meruvuoren alue vuonna 1967. 

## Lähteet
Dion Derksen

**Dion ”FASHR” Derksen** (s. 10. tammikuuta 1996) on alankomaalainen *[[Counter-Strike 2]]* -ammattilainen. Hän ei edusta lokakuussa 2024 mitään joukkuetta.

Derksen on edustanut urallaan muun muassa joukkueita fnatic, OG Esports ja Entropiq. Hän on voittanut urallaan merkittävimpänä Elisa Masters Espoo 2022 -turnauksen. Derksen sai finaalissa BIG-joukkuetta vastaan 35 tappoa ja kuoli 18 kertaa. Seurannut 1,56 keskiarvo oli finaalin toisiksi korkein.

## Lähteet
Iulian Harjău

**Iulian ”regali” Harjău** (s. 26. elokuuta 2002) on romanialainen *[[Counter-Strike 2]]* -ammattilainen. Hän edustaa nykyään Entropiq-joukkuetta, jossa hän on pelannut toukokuusta 2024 lähtien. 

Aikaisemmin regali on pelannut myös muissa maailmantason joukkueissa, kuten Fnaticissa, Copenhagen Flamesissa ja OG Esportsissa. Hän on saavuttanut kaikki parhaat voittonsa Copenhagen Flamesissa. 

## Lähteet
1,4-naftokinoni

**1,4-naftokinoni** (C10H6O2) on aromaattisiin kinoneihin kuuluva orgaaninen yhdiste. Yhdistettä voidaan käyttää muun muassa muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa 1,4-naftokinoni on keltaista kiteistä ainetta. 1,4-naftokinoni liukenee vain niukasti veteen ja paremmin emäksisiin liuoksiin. Yhdiste liukenee hyvin moniin orgaanisiin liuottimiin, kuten etanoliin, dietyylieetteriin ja kloroformiin. 1,4-naftokinoni alkaa sublimoitua noin 100 °C:n lämpötilassa. Happojen vaikutuksesta 1,4-naftokinonista muodostuu dimeerejä ja oligomeerejä.

1,4-naftokinonia valmistetaan hapettamalla naftaleenia ilmalla 250–450 °C:n lämpötilassa. Katalyyttinä käytetään vanadiini(V)oksidia. Myös muita hapettimia voidaan käyttää, mutta ne sopivat lähinnä pienen mittakaavan valmistukseen.
:

1,4-naftokinoni reagoi dieenien kanssa Diels–Alder-reaktiolla. Näin valmistetaan muun muassa antrakinonia ja antrakinonijohdannaisia. Yhdistettä käytetään myös eräiden polyestereiden valmistamiseen. Muita käyttökohteita ovat kumien ja polyestereiden moolimassan säätö ja käyttö hapettumisenestoaineena.

## Lähteet
Rehuvuohenherne

**Rehuvuohenherne** (*Galega orientalis*) on rehukasvina viljelty monivuotinen hernekasvi ja komealupiinin kaltainen typensitojakasvi. Kasvilla on voimakas jopa metrin syvyyteen kasvava juuristo. Sen versot ovat 80–120 senttimetriä korkeita. Rehuvuohenherne kukkii heinä–elokuussa sinivioletein kukin, jotka kasvavat pitkinä latvaterttuina. Rohtovuohenherneeseen verrattuna kasvin korvakkeet ovat erimuotoiset, kukat tummemman väriset ja palot riippuvat. Kasvi on luokiteltu Suomessa vieraslajiksi.

## Levinneisyys
Rehuvuohenherne on kotoisin Kaukasiasta, missä lajia esiintyy Venäjään kuuluvassa Pohjois-Kaukasiassa, Armeniassa ja Azerbaidžanissa. Kasvi on levinnyt muun muassa Länsi-Venäjälle ja useaan Euroopan maahan. Suomessa rehuvuohenhernettä on tavattu luonnonvaraisena 1980-luvulta alkaen ja 2000-luvun aikana se on merkittävästi yleistynyt. Kasvi luokitellaan Suomessa luonnossa vakiintuneeksi ja mahdollisesti haitalliseksi vieraslajiksi.

## Ympäristövaikutukset
Rehuvuohenherne voi todella olla ongelmallinen kasvi monissa ympäristöissä. Sen nopea leviäminen ja kilpailukykyinen luonne voivat aiheuttaa haasteita niityillä, tienvarsilla ja muilla luonnonalueilla. Vaikka sen siniset kukat saattavat näyttää kauniilta, kasvi voi vahingoittaa paikallista kasvistoa ja eläimistöä.

Rehuvuohenherneen leviäminen voi myös vaikuttaa maiseman monimuotoisuuteen ja luonnon ekosysteemeihin. Se voi syrjäyttää paikallisia lajeja ja muuttaa luontaisia kasvillisuustyyppejä, mikä puolestaan vaikuttaa eläinten elinympäristöihin ja ravinnon saatavuuteen.

Tämä korostaa tarvetta tarkkailla ja hallita rehuvuohenherneen leviämistä eri alueilla. On tärkeää ottaa käyttöön toimenpiteitä, jotka estävät sen leviämisen ja suojelevat paikallista ekosysteemiä. Tämä voi sisältää kasvin poistamista ja estämistä sen istuttamista arvokkaille luontokohteille. Lisäksi on olennaista kasvattaa tietoisuutta tämän kasvin haitallisista vaikutuksista ympäristölle ja kannustaa ihmisiä välttämään sen tarkoituksellista levittämistä.

## Lähteet
Kustaa Penttilä

**Kustaa Penttilä** (8. lokakuuta 1888 Nurmo – 16. heinäkuuta 1950) oli suomalainen kanttori-urkuri, säveltäjä ja sovittaja.

Penttilä valmistui kanttori-urkuriksi Turun kanttori-urkurikoulusta 1915. Hän toimi Oulaisten kanttori-urkurina vuodesta 1918 alkaen. Penttilä sai director cantus-arvonimen vuonna 1923. Hän toimi myös vuonna 1927 perustetun Oulaisten Sekakuoron johtajana.

Penttilä sovitti muun muassa neliäänisiksi Siionin virret ja Vanhan virsikirjan kansansävelmät. Hän kokosi myös kansansävelmiä.

## Kirjallisuutta
* *Kustaa Penttilä - virsien mies: elämäkerta ja valikoima sävellyksiä ja sovituksia*; toim. Harri Turunen. Oulaisten Kotiseutuyhdistyksen julkaisuja 17. Oulaisten Kotiseutuyhdistys, Oulainen 2013 

## Lähteet
Burkina Fason kansallinen ritarikunta

**Burkina Fason kansallinen ritarikunta** () on Burkina Fasossa jaettava, maan korkea-arvoisin, kunnianosoitus, joka perustettiin 6. elokuuta 1993. Se korvasi Ylä-Voltan kansallisen ritarikunnan, vallankumouksen soihdun ritarikunnan ja Nahourin tähden ritarikunnan. Burkina Fason peresidentti, joka kantaa ritarikunnan ketjua virkansa puolesta, on ritarikunnan suurmestari.

Kunnianosoitusta jaetaan tunnustuksena sekä sotilaille että siviileille poikkeuksellisista ansioista kansakunnan hyväksi. Ritariksi nimitetyillä henkilöillä tulee olla takanaan vähintään 15-vuotinen ansiokas ura. Ylennyksien pakollinen aikaväli on kirjattu ritarikunnan sääntöihin, mutta tästä voidaan poiketa esim. maan ollessa sotatilassa tai muiden painavien syiden takia.

Kunniamerkkiä jaetaan viidessä luokassa:

*  suurristi
*  suurupseeri
*  komentaja
*  upseeri
*  ritari

## Lähteet
Ylä-Voltan kansallinen ritarikunta

**Ylä-Voltan kansallinen ritarikunta** () oli Ylä-Voltassa, nykyisessä Burkina Fasossa, jaettu kunniamerkki. Se perustettiin 29. heinäkuuta 1961. Ritarikunta lakkautettiin vuonna 1993, ja se korvattiin Burkina Fason kansallisella ritarikunnalla. Kunniamerkillä palkittiin sellaisia Ylä-Voltan kansalaisia, jotka olivat suorittaneet poikkeuksellisen palveluksen valtion hyväksi. Ritarikunnan lakkauttamisen jälkeen sen jäsenille myönnettiin vastaava arvo Burkina Fason kansallisessa ritarikunnassa automaattisesti.

Ritarikunnassa oli viisi luokkaa:

*  suurristi
*  suurupseeri
*  komentaja 
*  upseeri
*  ritari

## Lähteet
Burigi-Chaton kansallispuisto

**Burigi-Chaton kansallispuisto** on luonnonsuojelualue Tansaniassa Victoriajärven ja Ruandan rajan välisellä alueella. Sen laajalla alueella on järviä, kukkuloita, metsää, kosteikkoja, jokia ja savannia. Puiston tärkein osa ovat sen järvet, Burigi-järvi on Tansanian kolmanneksi suurin. 

Puiston nisäkkäisiin kuuluvat norsut, puhvelit, antiloopit, leijonat, leopardit, seeprat ja kirahvit. Siellä elää myös sitatunga eli suoantilooppi. Joissa ja järvissä on krokotiileja ja virtahepoja.

## Lähteet
Desniansko-Starohutskyin kansallispuisto

**Desniasko-Starohutskyin kansallispuisto** on Ukrainan pohjoisosassa sijaitseva kansallispuisto. Se sijaitsee Desnajoen keskijuoksulla. Se on osa Ukrainan ja Venäjän alueella olevaa Desniaskyin biosfäärialuetta, minkä osana ovat Bryanskin metsät. Alueella on Pridesnianskin kasvillisuusvyöhyke, missä on niittyjä, soita ja lehtimetsiä. Hieman toisaalla on Starohutskyin kasvillisuusvyöhyke, missä on soita ja vanhoja mäntymetsiä. Kansallispuiston eläimistöön kuuluvat hirvet, metsäkauriit, villisiat, oravat ja sudet. Alueen vesistössä esiintyy uhanalainen sampilaji sterletti. Kansallispuistossa kasvavia putkilokasvilajeja on kaikkiaan noin 700.

## Lähteet
Gomben kansallispuisto

**Gomben kansallispuisto** on luonnonsuojelualue Tansaniassa Tanganjikajärven rannalla. Se tunnetaan ennen kaikkea simpansseistaan joita Jane Goodall tutki 1960-luvulta alkaen. 

Puiston alue on vain 52 km2. Sen maasto on jyrkkäreunaisia laaksoja, joissa virtaa ympäri vuoden puroja ja pieniä jokia, joissa on vesiputouksia. Niissä kasvaa ikimetsää, jossa elää simpanssien lisäksi muita apinoita kuten marakatteja.

## Lähteet
Mustan tähden ritarikunta

**Mustan tähden ritarikunta** () oli beniniläinen ja sittemmin ranskalainen ritarikunta, jonka perusti Dahomeyn kuningas Toffa 1. joulukuuta 1889. Ranskalaiset siirtomaaisännät tunnustivat ritarikunnan ja ottivat sen osaksi omaa palkitsemisjärjestelmäänsä vuonna 1894 myöntäen sitä tunnustuksena Ranskan vaikutuksen kasvattamisesta Länsi-Afrikassa. Ritarikunta lakkautettiin 3. joulukuuta 1963.

Ritarikunnassa oli viisi luokkaa:

*  suurristi
*  komentaja laatalla
*  komentaja
*  upseeri
*  ritari

## Lähteet
Raalz

**Rasmus ”raalz” Steensborg** (s. 30. heinäkuuta 1995) on tanskalainen *[[Counter-Strike 2]]* -ammattilainen. Hänen on edustanut 9INE-joukkuetta toukokuusta 2024. 

Kaikki merkittävimmät voittonsa Steensborg on saanut joko Sproutista tai Copenhagen Flamesista, jonka parissa hän pelasi elokuusta 2022 toukokuulle 2023. Hänen paras voittonsa on tullut joulukuussa 2022 Global Offensive Champions League Season 3 -turnauksesta.

## Lähteet
Ibanda-Kyerwan kansallispuisto

**Ibanda-Kyerwan kansallispuisto** on luonnonsuojelualue Tansaniassa lähellä Ruandan ja Ugandan rajoja. Sillä on osan matkaa yhteinen raja ruandalaisen Akageran kansallispuiston kanssa.  Ibanda-Kyerwa perustettiin riistansuojelualueeksi vuonna 1972, ja kansallispuistoksi 2019. 

Puiston alueella on paljon akaasiasavannia, jolla kulkee suuria antilooppilaumoja. Kagera-joessa elää virtahepoja ja krokotiilejä.

## Lähteet
Katavin kansallispuisto

**Katavin kansallispuisto** on luonnonsuojelualue Tansaniassa. Se on tuhansien neliökilometrien alue kaukana kaikesta. Puistossa on laajoja avoimia tasankoja, lehtimetsää, tasalatvaisia akaasioita ja suoalueita. Niillä kulkee tuhansia norsuja, puhveleita, virtahepoja ja krokotiilejä. 

Puistossa virtaa Katumajoki, ja sadekaudella sinne syntyy kaksi järveä, Katavi ja Chada. Se on saanut nimnensä myyttisestä metsästäjästä Katabista, jonka henki elää perimätiedon mukaan tamarindipuussa Katavijärven rannalla. Paikalliset vievät puun juurelle uhrilahjoja.

## Lähteet
Sinfonia nro 15 (Šostakovitš)

**Sinfonia nro 15**  (A-duuri, op. 141) on Dmitri Šostakovitšin viimeinen sinfonia. Se valmistui vuonna 1971, ja se kantaesitettiin säveltäjän pojan Maksim Šostakovitšin johdolla 8. tammikuuta 1972.

Šostakovitšin 15. sinfonia on puhtaasti soittimellinen toisin kuin sitä edeltäneet sinfoniat nro 13 ja 14. Monista Šostakovitšin myöhäisistä sinfonioista poiketen 15. sinfoniassa ei tiedetä esiintyvän viittauksia historian, sodan ja politiikan aiheisiin. Teosta pidetään laajalti omaelämäkerrallisena, säveltäjän omaa urakehitystä reflektoivana. 15. sinfoniassa onkin viittauksia sekä Šostakovitšin omiin aiempiin teoksiin että muiden säveltäjien teoksiin. Ensimmäisessä osassa lainataan Gioacchino Rossinin *[[Wilhelm Tell (ooppera)|Wilhelm Tell]]* -oopperan alkusoittoa. Sinfoniassa on lainattu myös Richard Wagnerin motiiveja sekä muunneltuina Pjotr Tšaikovskin ja Gustav Mahlerin sävellyksiä. Orkestraatio 15. sinfoniassa on Šostakovitšin sinfonisen tuotannon joukossa erityisen kevyttä.

15. sinfonian ensimmäinen osa on tyyliltään leikillinen. Sillä olikin alun perin lisänimi "Lelukauppa". Toinen osa on pitkä ja arvoituksellinen, kolmas osa puolestaan satiirinen ja teoksen osista lyhyin. Finaalin musiikkia on kuvailtu sinfonian kryptisimmäksi ja syvällisimmäksi; sen onkin arveltu ilmentävän säveltäjän ajatuksia lähestyvästä kuolemasta.

## Osat
# Allegretto
# Adagio – Lento – Adagio
# Allegretto
# Adagio – Allegretto

## Lähteet
Miracle-

**Amer ”Miracle-” Al-Barkawi** (; s. 20. kesäkuuta 1997) on jordanialais-puolalainen *[[Dota 2]]* -ammattilainen, joka pelaa Nigma Galaxylle. Häntä pidetään yhtenä pelin kaikkien aikojen parhaimmista pelaajista. 

Miracle- on voittanut monia korkeimman tason turnauksia. Näistä kolme hän voitti OG:n riveissä (The Frankfurt Major 2015, The Manila Major 2016, ESL One Frankfurt 2016) ja neljä Team Liquidin riveissä (StarLadder i-League StarSeries Season 3, EPICENTER 2017, The International 2017, China Dota2 Supermajor). 

## Lähteet
Digoorit

**Digoorit** () on Osseetin kielen Digoorin murretta puhuva osseetien etninen alaryhmä, joka asuu enimmäkseen Pohjois-Kaukasuksella Venäjällä, mutta pienempiä ryhmiä asuu myös Kabardi-Balkariassa, Stavropolin aluepiirissa ja osseetien diasporassa Turkissa. Pohjois-Kaukasuksella Pohjois-Ossetian tasavallassa on kaksi Digoorien asuttamaa aluetta, Irafskin ja Digorskin alueet.

## Lähteet
Säästökello

**Säästökello** oli 1920-luvulla Turussa kehitetty kellon ja säästölippaan yhdistelmä. Säästökelloon piti laittaa kolikko joka päivä, jotta kello ei pysähtyisi. Vakuutusyhtiöt antoivat säästökelloja asiakkailleen varmistakseen, että nämä tallettivat säästökelloon rahaa vakuutusmaksua varten. Vakuutusyhtiön virkailija kävi sitten tyhjentämässä kellon, kun vakuutusmaksu oli aika kerätä. Säästökellot olivat käytössä noin 40 vuoden ajan 1960-luvulle saakka.

Aamulehdessä 13. lokakuuta 1923 ilmestyneen artikkelin mukaan säästökello oli alun perin kehitetty Tanskassa 1913 Kööpenhaminassa perustetun *Dansk Sparselskabin* toimesta. Koska kellot olivat suhteellisen kalliita, tämä yhdistys teki sopimuksen kahden vakuutusyrityksen kanssa sitoutuen toimimaan näiden yritysten vakuutusasiamiehenä. Vakuutusmaksut kerättiin säästökellojen avulla ja niistä saamillaan korvauksilla yhdistys kuoletti säästökellojen hinnan. Säästökellot levisivät sitten myös Norjaan ja Ruotsiin. Suomessa säästökellot otti käyttöön ensimmäisenä turkulainen Säästöpankki Fortuna. Pankki keräsi säästökellojen avulla osakkaidensa vakuutusmaksuja ja välitti ne edelleen niille vakuutuslaitoksille, joiden kanssa se oli tehnyt sopimuksen.

Turussa toiminut Vakuutusosakeyhtiö Verdandi otti säästökellot käyttöön myymillään kansanvakuutuksilla vuonna 1927. Vakuutuksenottaja tilasi säästökellon samalla kun hän otti vakuutuksen ja sopi samalla rahasummasta, joka oli säännöllisesti pantava kelloon. Yhtiön rahastaja saapui sitten joka kahdeksas viikko keräämään kelloon kertyneet rahat. Kelloon saattoi tallettaa myös enemmän rahaa kuin mitä vakuutusmaksuun tarvittiin ja rahastaja välitti tämän ylimääräisen summan pankkiin talletettavaksi. Vakuutuksenottaja sai kuitin kellosta tyhjennetystä rahamäärästä ja Verdandin kanssa sopimuksen tehnyt säästöpankki, jonne ylimääräinen raha talletettiin maksoi vakuutuksenottajalle korkoa tästä rahasta rahastuspäivästä alkaen.

## Lähteet

## Aiheesta muualla
* Verdandiyhtiön "kellovakuutus", Kansa : Kansa-yhtiön tiedonantaja, 01.02.1928, nro 2, s. 9, Kansalliskirjaston digitaaliset aineistot
* Säästökellon käsittely, Verdandi : Vakuutusosakeyhtiö Verdandin julkaisema aikakauslehti, 01.01.1936, nro 6, s. 5, Kansalliskirjaston digitaaliset aineistot
Jennie Silfverhjelm

**Jennie Maria Elisabeth Silfverhjelm** (s. 15. joulukuuta 1979 Lidingö) on ruotsalainen näyttelijä. Hän valmistui Tukholman teatterikorkeakoulusta vuonna 2006 ja on näytellyt muun muassa *[[Beck (elokuvasarja)|Beck]]*-elokuvissa. Vuonna 2022 hän sai parhaan naissivuosan Guldbaggen jouluelokuvasta *Sagan om Karl-Bertil Jonssons julafton*.
## Lähteet

## Aiheesta muualla
Silfverhjelm

**Silfverhjelm** on seuraavien henkilöiden sukunimi:

* Carl Silfverhjelm (1841–1918), suomalainen valtiopäivämies
* Ernst Silfverhjelm (1875–1954), suomalainen valtiopäivämies
* Gustaf Adolf Silfverhjelm (1872–1944), suomalainen näytelmäkirjailija, valtiopäivämies ja sotilas
* Jennie Silfverhjelm (s. 1979), ruotsalainen näyttelijä
Dan Ekborg

**Dan Peder Clemens Ekborg** (s. 23. marraskuuta 1955 Tukholma) on ruotsalainen näyttelijä. Hän kouluttatui näyttelijäksi Calle Flygaren teatterikoulussa sekä Tukholman teatterikorkeakoulussa 1970-luvulla ja on näytellyt muun muassa Göteborgin ja Tukholman kaupunginteattereissa sekä Dramatenissa. Lisäksi Ekborg on esiintynyt televisiossa ja elokuvissa. Myös hänen isänsä Lars Ekborg ja veljensä Anders Ekborg ovat näyttelijöitä.
## Lähteet

## Aiheesta muualla
Sinfonia nro 7 (Mahler)

**Sinfonia nro 7** on Gustav Mahlerin vuosina 1904–1905 säveltämä viisiosainen sinfonia, joka kantaesitettiin 19. syyskuuta 1908. Teoksen partituuri julkaistiin vuonna 1909. Sinfoniasta on käytetty lisänimeä "Lied der Nacht".

Mahlerin seitsemäs sinfonia on puhtaasti soittimellinen eikä sillä ole ohjelmallista sisältöä. Teoksen osista laajimmat ovat ensimmäinen ja viimeinen. Seitsemättä sinfoniaa on pidetty Mahlerin vähiten suosittuna teoksena. Sen ensimmäinen osa on kuitenkin harmonisesti kokeilevampi kuin mikään Mahlerin aiemmassa tuotannossa. Ensimmäisessä osassa on käytetty sonaattimuotoa. Myöhemmät arvostelijat ovat laajalti pitäneet seitsemännen sinfonian viidettä osaa heikoimpana osana Mahlerin koko sinfonisessa tuotannossa.

## Osat

# Langsam – Allegro con fuoco
# Nachtmusik: Allegro moderato
# Scherzo: Schattenhaft, fließend, aber nicht schnell
# Nachtmusik: Andante amoroso
# Rondo – Finale: Allegro ordinario

## Lähteet

## Aiheesta muualla
* [IMSLP: nuotteja](https://imslp.org/wiki/Symphony_No.7_(Mahler%2C_Gustav))
Cuamban piiri

**Cuamban piiri** () on Mosambikin Niassan maakunnan eteläosassa sijaitseva piiri. Väestönlaskennassa asukasluvuksi saatiin 267&nbsp;928  (VL 2017), 187&nbsp;458 (2007) ja 126&nbsp;380 (VL 1997). Piirin on väkiluku oli Mosambikin tilastokeskuksen (INE) ennusteen mukaan 337&nbsp;917 vuonna 2022. 

Piirin hallintokeskus on Cuamban kaupunki, joka sijaitsee Mosambikin pohjoisosan halkaisevalla Nacalan liikennekäytävällä, ja jossa on rautatien risteysasema. Cuamba sijaitsee linnuntietä 216,7 kilometriä ja maanteitse 300 kilometriä aluekeskus Lichingasta kaakkoon. 

Cuamban piirin naapurina ovat pohjoisessa Mandimban piiri ja Metarican piirit, idässä Nampulan maakunnan Maleman piiri, etelässä Zambezian maakunnan Guruén piiri ja Molumbon piirit sekä lännessä Mecanhelasin piiri.

Vuoden keskilämpötila on noin 26°C. Keskimääräinen vuosisademäärä on 800–1400 mm.

Tiedot piirin pinta-alasta vaihtelevat. Vuotta 2022 kuvaavan maakuntatilaston mukaan pinta-ala olisi on 5&nbsp;121 neliökilometriä (4,2&nbsp;% maakunnasta). Parissa piiriä käsittekevässä lähteessä esiintyy pinta-ala 5&nbsp;363 km². Vuotta 2021 kuvaavan piirikohtaisen tilastojulkaisun pinta-ala olisi vain 2&nbsp;719 km², mikä lienee kopiovirhe. 

Vuonna 2007 paikallishallinnossa piiri oli jaettu kolmeen hallintoalueeseen (): Cuamban kaupunki (P.A. da Cidade de Cuamba), Etatara ja Lurio. Vuonna 2023 päivätyt julkaisut kertoivat piirissä olevan neljä hallintoaluetta. Näiden piirien rajat olivat muuttuneet aiemmasta: Cuamban kaupunki (Cuamba-Sede), Etatara, Lúrio ja Mepica.  

Väestöstä 55,1 prosenttia osaa Mosambikin virallista kieltä portugalia (VL 2007), ja heistä enemmistö on miehiä, jotka naisia useammin olivat käyneet koulua tai olleet työelämässä kodin ulkopuolella. Tärkeimmät äidinkielet olivat emakhuwa 81,2 prosentin ja portugalin kieli 14,1 prosentin väestöosuudella. Lukutaito on vain noin puolella väestöstä. Lukutaidottomia oli 2007 keskimäärin 50,4 prosenttia, mutta tämä jakautui sukupuolen ja alueen mukaan voimakkaasti. Vähiten lukutaidottomia oli Cuamban kaupungin hallintoalueella (miehistä 18,6 % ja naisista 49,6 %), ja selvästi runsaammin piirin kahdella muulla hallintoalueella. Esimerkiksi tuolloisella Etataran hallintoalueella miehistä 49,0 % ja naisista 85,7 % oli lukutaidottomia.

## Lähteet
Vachirawit Chivaaree

**Vachirawit Chivaaree** (; s. 27. joulukuuta 1997 Thaimaa),  tunnetaan myös nimellä **Bright**, on thaimaalainen televisio- ja elokuvataiteilija, laulaja ja malli. Hänet tunnetaan parhaiten roolistaan televisiosarjoissa *[[2gether: The Series]]* ja *Astrophile* sekä elokuvassa *F4 Thailand: Boys Over Flowers*. Hän on yksi kansainvälisesti seuratuimmista thaimaalaisista taiteilijoista sosiaalisessa mediassa. Hän on *ASTRO Stuff* -tuotteiden ja *Cloud9 Entertainment* -toimiston omistaja.

## Yksityiselämä
Bright syntyi Nakhon Pathomin maakunnassa, Thaimaassa. Hän on thaimaankiinalaista ja amerikkalaista syntyperää. Hän on kiinnostunut musiikista ja hän alkoi oppia useita soittimia. Vuonna 2021 hän suoritti markkinoinnin kandidaatin tutkinnon (BBA) Bangkokin yliopistossa. Hän puoltaa ja tuki julkisesti keskustelua villieläinten, eläinten ja meren hyvinvoinnista. Hän harrasti nyrkkeilyä, jalkapalloa ja musiikkia.

## Ura
Vuonna 2013 Bright työskenteli mallina ja pienissä rooleissa viihdeteollisuudessa. Hänen ensimmäinen roolinsa oli *Strawberry Krub Cake* -sarjassa. Hän teki hänen läpimurtonsa Sarawatin roolilla, joka oli hänen ensimmäinen tärkeä roolinsa *[[2gether: The Series]]* -televisiosarjassa. Sitten rooli F4 Thailand: Boys Over Flowersissa -sarjassa teki Brightista välittömästi kuuluisan, hän vakuutti kriitikot näyttelijätaidoillaan. Seuraavana vuonna hän näytteli sarjoissa *Astrophile* ja *Good Old Days*. Vuonna 2023 hän esiintyi myös fantasiasarjoissa *Midnight Musemn* ja *Enigma*.

Syyskuussa 2023 Bright irtisanoi sopimuksensa GMMTV:n kanssa ja hänestä tulee itsenäinen näyttelijä omassa yrityksessään, Cloud9 Entertainment Agencyssa.

## Filmografia
### Elokuvat

### Televisiosarjat

## Palkinnot ja ehdokkuudet

## Lähteet

## Aiheesta muualla
*
*
*
Lars Ekborg

**Lars-Åke Rupert Ekborg** (6. kesäkuuta 1926 Uppsala – 7. lokakuuta 1969) oli ruotsalainen näyttelijä ja revyyartisti. Hän näytteli muun muassa Dramatenissa sekä useissa elokuvissa. Ekborg muistetaan erityisesti toisena pääosan esittäjänä *[[Kesä Monikan kanssa]]* -elokuvassa. Myös Ekborgin pojat Anders ja Dan ovat näyttelijöitä.
## Lähteet

## Aiheesta muualla
Akateemisten palmunlehvien ritarikunta (Burkina Faso)

**Akateemisten palmunlehvien ritarikunta** () on Burkina Fasossa jaettava kunnianosoitus, joka perustettiin vuonna 1998. Se kuuluu maan erikoisalojen ritarikuntiin, joita jaetaan jollain tietyllä alalla, tässä tapauksessa opetuksen ja tutkimuksen parissa, ansioituneille henkilöille. Saajan ei tarvitse olla Burkina Fason kansalainen, mutta ulkomaalaisille sitä jaetaan vain poikkeustapauksissa. Ylennyksiä ritarikunnan ylempään luokkaan tehdään aina aikaisintaan 5 vuoden päästä ja mikäli ansiot opetuksen ja tutkimuksen parissa ovat jatkuneet.

Ritarikunnassa on kolme luokkaa:

*  komentaja
*  upseeri
*  ritari

## Lähteet
Ekborg

**Ekborg** on seuraavien henkilöiden sukunimi:

* Anders Ekborg (s. 1960), ruotsalainen näyttelijä ja laulaja
* Dan Ekborg (s. 1955), ruotsalainen näyttelijä
* Lars Ekborg (1926–1969), ruotsalainen näyttelijä
Marrupan piiri

**Marrupan piiri** () on Mosambikin Niassan maakunnassa sijaitseva piiri. Väestönlaskennassa asukasluvuksi saatiin 77&nbsp;808 (VL 2017), 58&nbsp;683 (2007) ja 40&nbsp;199 (1997). Väkiluku oli Mosambikin tilastokeskuksen (INE) ennusteen mukaan kohonnut 96&nbsp;733:een vuonna 2022. Väestön ikäjakauma on nuorekas. Piirin hallintokeskus on Marrupan kaupunki. Marrupa sijaitsee linnuntietä 244 kilometriä ja maanteitse 317 kilometriä aluekeskus Lichingasta itään.

Marrupan piiri rajoittuu pohjoisessa Mavagon ja Meculan piiriin, idässä Cabo Delgadon maakunnan Montepuezin ja Balaman piireihin, etelässä Nipepen ja Maúan piireihin ja lännessä Majunen piiriin.

Vuoden keskilämpötila on 22–24°C. Keskimääräinen vuosisademäärä on 1000–1400 mm.

Piirin pinta-ala vaihtelee hieman lähteestä toiseen: 17&nbsp;730 neliökilometriä (14,5&nbsp;% maakunnasta), tai 17&nbsp;522 km², tai 17&nbsp;273 km². Paikallishallinnossa piiri oli jaettu kolmeen hallintoalueeseen (): Marrangira, Marrupa ja Nungo.  

## Lähteet
Burevestnik

**Burevestnik** () tarkoittaa myrskylintua.

* *Pesnja o Burevestnike*, Maksim Gorkin runo vuodelta 1901

* ''Burevestnik'', Bars-luokan sukellusvene vuodelta 1916
* Projekti 1135 ”Burevestnik”, eli Krivak-luokka, fregattiluokka
* 9M730 Burevestnik, ydinkäyttöinen risteilyohjus

* Burevestnik oli Neuvostoliiton opiskelijoiden ja opettajien urheiluseuran nimi. Seuroja on useissa kaupungeissa ja eri lajeissa.

* Burevestnikin jäätikkö Etelämantereella, sai nimensä bulgarialaisen kalastusaluksen mukaan
* Burevestnikin metroasema, Nižni Novgorodin metron asema
Jakob Sande

**Jakob Sande** (1. joulukuuta 1906 Fjaler – 16. maaliskuuta 1967 Oslo) oli norjalainen runoilija. Hän kirjoitti uusnorjaksi ja kuvaili usein merimiesammattia, Vestlandetin maaseutua sekä yhteiskunnan ulkopuolisten elämää. Runoteosten lisäksi hän kirjoitti kolme novellikokoelmaa. Sande valmistui Oslon yliopistosta vuonna 1931 pääaineenaan filologia ja työskenteli sittemmin opettajana.

## Bibliografia
### Runoteokset
* *Savrte næter* (1929)
* *Storm frå vest* (1931)
* *Frå Sunnfjord til Rio* (1933)
* *Villskog* (1936)
* *Guten og grenda* (1945)
* *Korn og klunger* (1950)
* *Sirius* (1955)
* *Dikt i samling* (1956)
* *Det kveldar på Kobbeskjær* (1961)
### Novellikokoelmat
* *Stramar i djupet* (1935)
* *Eit Herrens vèr* (1943)
* *Skarlagensnora* (1946)

## Lähteet

## Aiheesta muualla
Herbjørn Sørebø

**Herbjørn Sørebø** (25. maaliskuuta 1933 Fjaler – 29. maaliskuuta 2003 Lørenskog) oli norjalainen politiikan toimittaja, joka työskenteli yli 30 vuotta NRK:lla muun muassa suurkäräjätoimittajana, vaalitenttaajana, sisäpolitiikan uutispäällikkönä sekä ohjelmapäällikkönä. Lisäksi häneltä ilmestyi yli 50 kirjaa, joiden joukossa oli sekä tieto- että kaunokirjoja. Sørebø oli uusnorjan puolestapuhuja.
## Lähteet

## Aiheesta muualla
Bernhard Folkestad

**Bernhard Dorotheus Folkestad** (13. kesäkuuta 1879 Lontoo, Iso-Britannia – 9. maaliskuuta 1933 Oslo, Norja) oli norjalainen taidemaalari. Hän opiskeli Tanskassa Kristian Zahrtmannin ja Laurits Tuxenin johdolla ja teki muun muassa seinämaalauksia sekä artikkelikuvituksia sanomalehtiin.


Bernhard Folkestad - Bukt med robåt.jpg|*Bukt med robåt*


## Lähteet

## Aiheesta muualla
Anders Ekborg

**Jon Anders Ekborg** (s. 9. lokakuuta 1960 Tukholma) on ruotsalainen näyttelijä ja laulaja. Hän on esiintynyt erityisesti musikaaleissa. Ekborgin isä on näyttelijä Lars Ekborg ja isoveli näyttelijä Dan Ekborg.
## Lähteet

## Aiheesta muualla
Burkina Fason kansalaisuus

**Burkina Fason kansalaisuus** on laillinen suhde yksittäisen henkilön ja Burkina Fason välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Burkina Fason kansalaisia ovat sellaiset henkilöt, jotka täyttävät jonkin seuraavista ehdoista:

* lapsen syntyessä vähintään toisella vanhemmista on Burkina Fason kansalaisuus
* henkilö on syntynyt Burkina Fasossa ulkomaalaisille vanhemmille mutta on asunut maassa vakituisesti täysi-ikäisyyteen saakka
* lapsi on syntynyt Burkina Fason alueella eikä voi saada minkään muun kansalaisuutta taikka on löytölapsi tai orpo, jonka vanhemmista ei ole tietoa

## Kansalaisuuden saaminen hakemuksella
Hakemuksen perusteella Burkina Fason kansalaisuuden voi saada sellainen henkilö, joka täyttää seuraavat ehdot:

* on todettu hyvämaineiseksi ja mieleltään terveeksi
* ei ole tuomittu yli vuoden mittaiseen vankeusrangaistukseen
* on asunut maassa vähintään 10 vuotta (lyhenee kahteen, mikäli hakija on syntynyt maassa tai tehnyt maalle poikkeuksellisen palveluksen)

## Kaksoiskansalaisuus
Burkina Faso sallii kaksoiskansalaisuuden.

## Lähteet

* Manby, Bronwen (2015): *[https://web.archive.org/web/20210612033213/https://www.unhcr.org/ecowas2015/Nationality-Migration-and-Statelessness-in-West-Africa-REPORT-EN.pdf Nationality, Migration and Statelessness in West Africa: A study for UNHCR and IOM]*, UNHCR Regional Office for West Africa 

### Viitteet
Sauli Pahkasalo

**Sauli Pahkasalo** (s . 1981 Merijärvi) on suomalainen journalisti. Tällä hetkellä hän toimii Kaleva Median toimitusten yleisösuhdepäällikkönä. Aiemmin Pahkasalo työskenteli yli 20 vuoden ajan eri uutismedioiden päätoimittajana. Viimeisimmäksi hän toimi päätoimittajana maakuntamedia Lapin Kansassa.  

Koulutukseltaan Pahkasalo on medianomi (AMK). 

Pahkasalo aloitti päätoimittajana paikallislehti Kalajoen Seudussa vuonna 2004. Vuonna 2010 hän siirtyi paikallislehti Puruveden päätoimittajaksi ja toimi samalla maakuntalehti Itä-Savon aluetoimituksen esihenkilönä. Vuonna 2012 hän aloitti kaupunkilehti Oulu-lehden päätoimittajana. Vuodesta 2014 hän toimi myös paikallislehti Rantalakeuden päätoimittajana. Vuodesta 2016 vuoden 2023 loppuun hän toimi pelkästään Rantalakeuden päätoimittajana. 

Pahkasalo pyydettiin Lapin Kansan päätoimittajaksi. Hän aloitti tehtävässä vuoden 2024 alussa. Nykyiseen tehtäväänsä yleisösuhdepäälliköksi hän siirtyi elokuussa 2025. Lapin Kansassa Pahkasalo toimi myös Lapin kaupunkilehtien päätoimittajien esihenkilönä. 

Toimittajana Pahkasalo on työskennellyt myös Pyhäjokiseudussa ja Alavieska-lehdessä. Hän on päätoimittanut lisäksi Merijärvinen-kuntalehteä. 

Pahkasalo perusti 8-vuotiaana alakoululaisena oman lehden *Pahkasalon Sanomat*, myöhemmin *Pahkasalo News*, jota hän teki armeijaan menoon saakka. Lehti ilmestyi kerran kuukaudessa. 

Sauli Pahkasalo toimi Paikallislehtien päätoimittajayhdistyksen puheenjohtajana usean vuoden ajan. Lisäksi hän on ollut mukana Uutismedian liiton paikallislehtijaoksessa. Tällä hetkellä hän on mukana Uutismedian liiton Uudet lukijasuhteet -jaoksessa. 

Pahkasalo toimi myös yhden kauden kotikuntansa Merijärven kunnanvaltuustossa sitoutumattomana keskustan ryhmässä. Hän oli valtuuston toinen varapuheenjohtaja ja kulttuurilautakunnan puheenjohtajana. Lisäksi Pahkasalo on toiminut Merijärven Ylipään nuorisoseuran puheenjohtajana ja Kempeleen nuorisososeuran puheenjohtajana. Aiemmilta vuosilta hänelle on tuttua myös reserviläis- ja lions-toiminta.  

Pahkasalo on naimisissa nivalalaislähtöisen Heikki Similän kanssa.

Sauli Pahkasalo perusti kotitilalleen Merijärven Pahkasaloon vuonna 1994 museon. Pahkasalon kylämuseon kokoelmissa on tällä hetkellä noin 5 000 esinettä. Ne on sijoitettu viiteen eri rakennukseen. 

## Lähteet
Kaarle Oksanen

**Kaarle Oksanen** (7. lokakuuta 1853 Mouhijärvi – 31. elokuuta 1936 Tampere) oli suomalainen kansakoulunopettaja ja oppikirjojen tekijä.

Oksanen tuli kansakoulunopettajan toimeen vuonna 1876 ja Porin kaupungin kansakoululaitoksen palvelukseen hän tuli vuonna 1885. Oksanen toimi opettajana vuoteen 1899 saakka ja tämän jälkeen hän oli 1899–1929 Porin kaupungin kansakoulujen taloudenhoitajana. Oksanen jäi eläkkeelle 1929. 

Oksanen suoritti saarnaajatutkinnon Turun tuomiokapitulissa 1899 ja hän toimi sen jälkeen pidempiä aikoja saarnaajana muun muassa Porin kunnalliskodissa ja Porin luterilaisessa rukoushuoneessa. Reposaaren kirkon lukkari-urkurina Oksanen oli 1888–1895.

Oksanen oli Luterilaisen Kirkon Ystäväin yhdistyksen johtokunnan jäsen ja rahastonhoitaja sekä NMKY:n varapuheenjohtaja. Hän laati useita kansakoulun laskuoppeja ja mittausopin, mittausopin havaintoesimerkkejä ja laskuharjoituskokoelmia. Oksanen laati myös tutkielman Porin nuorison turmeluksen syistä 1899-1900 ja kansakoulun historiakomitean pyynnöstä muistelmat opettajavuosiltaan. Oksasen kirjoituksia ja muistelmia julkaistiin myös aikakaus- ja päivälehdissä.

Kaarle Oksanen kuoli elokuun lopulla 1936 Tampereella yksityissairaalassa. 

## Teoksia
* *Luvunlaskun oppikirja: kansakouluja varten*. Olan, Tampere 1888
* *Lyhyt mittausoppi kansakouluja varten*. Satakunnan kirjakauppa, Pori 1889
* *Laskuoppi eli lyhyillä ohjeilla varustettu esimerkkikokoelma, sisältävä 1252 opetuksen menoon sovitettua laskuesimerkkiä: kansakouluja varten*. 2. korjattu ja lavennettu painos J. F. Olan, Tampere 1891, 3. korjattu ja lavennettu painos 1892
* *Laskuharjoituksia: kansakouluja varten 1, Päässälaskua luvuilla 1-10*. Satakunnan kirjakauppa, Pori 1896
* *Laskuharjoituksia: kansakouluja varten 1, Päässälaskua luvuilla 1-100*. Satakunnan kirjakauppa, Pori 1896
* *Laskuoppi eli lyhyillä ohjeilla varustettu esimerkkikokoelma, sisältävä 1400 opetuksen menoon sovitettua laskuesimerkkiä: kansakouluja varten*. 4. painos Otava, Kuopio 1898
* *Laskuoppi neliosastoisia kansakouluja varten oppikirjakomitean suunnitelman mukaan*. Otava, Kuopio 1899, 6. painos Otava 1913
* *Laskuoppi neliosastoisia kansakouluja varten: tuloskirja: oppikirjakomitean suunnitelman mukaan*. 2. painos, Otava 1901, 3. painos 1907 nimellä *Tuloskirja laskuoppiin: neliosastoisia kansakouluja varten*, 4. painos 1910, 5. painos 1916
* *Mittaus-oppi kansakouluja varten: oppikirjakomitean suunnitelman mukaan*. Satakunnan kirjakauppa, Pori 1902

## Lähteet
Raleigh (Sly Cooper)

**Raleigh** on kuvitteellinen hahmo Sucker Punch Productionsin kehittämässä Sly Cooper -videopelisarjassa.

Raleigh on härkäsammakko, joka toimi Fiendish Fiven päämekaanikkona ja hän esiintyi *[[Sly Raccoon|Sly Racoonin]]* Tide of Terror kentän päävastustajana.

## Historia

### Tausta
Toisin kuin useimmat hänen kollegansa, Raleighin rikollisuus ei johtunut traagisesta tapahtumasta hänen lapsuudessaan. Hän oli kyllästynyt rikkaaseen ja etuoikeutettuun elämään, hän kiinnostui piratismista, jota hän yritti ensimmäisen kerran ajelessaan jahdillaan.  Silloin Raleighin rikollinen mieli alkoi kukoistaa. Hänen taitonsa koneiden rakentamisessa johti siihen, että hänet palkattiin Fiendish Fiven päämekaanikoksi. Lopulta hän asettui lähelle saarelle rakensi räjähdysmäisen "myrskykoneen", joka synnytti jatkuvasti ankaraa sadetta ja tuulta. Hän käytti myrskykonetta upottaakseen ohi kulkevia laivoja, joista hän saattoi sitten ryöstää saaliin. 

### ''Sly Raccoon''
Raleigh löysi *Varkaidenkäsikirjan*, kun hän ja Fiendish Five teki hyökkäyksen Cooperin kotiin. Kymmenen vuotta myöhemmin hänet kohtasi Sly Cooper. Vähän ennen kuin nämä kaksi osallistuivat taisteluun, sammakko pilkkasi Slyta.

Raleigh osoitti kykynsä turvota valtavan kokoiseksi valmistautuen murskaamaan Slyn kuin hyönteisen. Raleigh kuitenkin lyötiin voimakkaista hyökkäyksistään huolimatta. Viimeinen isku lähetti Raleighin veteen, ja ennen kuin hän menetti tajuntansa, hän varoitti Slyä vaaroista, jotka odottivat Mesa Cityssä, jossa ilkeä  Kovanaama asui, ja että nuori varas ei olisi hänelle vertaa.  Tarkastaja Carmelita Fox pidätti Raleighin  ja vangitsi hänet vankilaan.

## Ominaisuudet

### Fyysinen ulkonäkö
Raleigh on vihreä härkäsammakko, jolla on ruskeat silmät. Hänellä ei ole vaatteita paitsi valkoiset käsineet, ja sinisestä metallista valmistettu silinteri. 

Nuoruudessaan, ennen kuin hän siirtyi merirosvoukseen, Raleigh käytti vain punaista rusettia ja harmaita käsineitä, ja hänellä oli ruskeat hiukset.

### Persoonallisuus
Raleigh on julma ja sadistinen, mikä näkyy hänen ilostaan ​​upottaa laivoja ja ryöstää niistä aarteita. Hän osoitti myös vilpitöntä epäkunnioitusta vartijoitaan kohtaan ; Tämä käy ilmi siitä, kuinka hänet kuultiin huutavan heille kaiuttimen kautta, loukkaavan ja alentavan heitä, koska he eivät tehneet työtään oikein,  ja uhkaavan heitä rangaistuksella, jos he eivät pysty suojelemaan yhtä hänen aarreavaimistaan.  Samaan aikaan hän osoittaa jonkin verran kunnioitusta miehiä kohtaan sekä jonkin verran arvostusta heidän tähän mennessä tekemästään työstä, jopa kutsuen heitä "operaationsa kruununjalokiviksi". 

### Kyvyt
Nielemällä hyönteisiä Raleigh pystyy turvottamaan itsensä paljon suuremmiksi, jolloin hän voi murskata vihollisensa

. Hän pystyy ojentamaan kielensä ja käyttämään sitä hyökkäämiseen.  Hän on myös taitava koneistaja, ja hänen merkittävin luomuksensa on myrskykone. 

## Lähteet
https://www.mobygames.com/game/sly-cooper-and-the-thievius-raccoonus
Salofeeni

**Salofeeni** eli **asetyylipara-aminosaloli** on vaaleahkoa kiteistä jauhetta, jota on käytetty kuume- ja kipulääkkeenä. Sen sulamispiste on 187–188 °C. Salofeenin kemiallinen kaava on C15H13NO4 ja CAS-numero 118-57-0.

## Lähteet

## Aiheesta muualla
* PubChem: Acetaminosalol 
* Sigma Aldrich: 4-acetamidophenyl salicylate
Karakhanidit

**Karakhanidit** oli turkkilainen dynastia (999–1211), joka hallitsi Transoxianaa Keski-Aasiassa. 

Karakhanidit kuuluivat karlukki-nomadien liittokuntaan, joka ilmestyi historiaan 800-luvulla. 900-luvulla karlukit kääntyivät islamiin. Samanidien vallan hajotessa karlukit karakhanidien ja Harun Bughra Khanin johtamina valtasivat Buharan (992) ja Samarkandin (999). Samanidien entinen valtapiiri jaettiin ghaznavidien haltuunsa ottamien Khorasanin ja Afaganistanin sekä karakhanidien valtaaman Transoxianan kesken siten, että rajana oli Oxusjoki eli nykyinen Amudarja. 

Karakhanidihallitsijat tukivat arabialaisten ja persialaisten esikuvien mukaista turkinkielisen kirjallisuuden kehitystä ja edistivät turkkilais-islamilaista sivistystä.  

Varhain 1000-luvulla sisällissodat hajottivat dynastiaa, ja vuonna 1041 Muḥammad al-Dawla (1041–52) otti haltuunsa läntisen osan, johon Buhara kuului. 1000-luvun lopulla karakhanidit joutuivat seldzukkien alaisuuteen ja vuonna 1140 turkkilaisen Karakitai-liittokunnan alaisuuteen. Uthman (1204–1211) palautti hetkeksi dynastian itsenäisyyden, mutta hänen kuoltuaan karakhanidien dynastia tuhoutui.

## Katso myös

* Sebük Tegin
* Kazakstanin historia
* Uzbekistanin historia
* Tadžikistanin historia

## Lähteet
* 
### Viitteet
Birgitta Silanderin katoamistapaus

**Birgitta Silander** oli suomalainen kampaaja, joka katosi 65-vuotiaana maanantaina 24. elokuuta 2015 Helsingissä. Laajoista etsinnöistä huolimatta häntä ei ole löydetty. Silander julistettiin kuolleeksi syyskuussa 2022.

## Yleistä
Silander asui Helsingissä Viikin kaupunginosassa. Katoamispäivänään hän lähti keskustaan kahden aikaan iltapäivällä kello 15 sovittuun työtapaamiseen Etu-Töölössä sijaitsevalle kampaamolle. Silander oli toiminut kampaamoyrittäjänä vuosikymmeniä, mutta oli katoamista edeltäneessä vuodenvaihteessa myynyt yrityksensä työkaverilleen. Vähentääkseen työmääräänsä hän jatkoi työskentelyä vuokratuolilla samassa liikkeessä. Sovittuja kampaamoasiakkaita Silanderille olisi pitänyt saapua katoamispäivää seuranneena keskiviikkona. 

Silanderin viimeisistä liikkeistä on hyvin vähän tietoa, mutta poliisin mukaan hänen matkakorttiaan käytettiin kello 14.42 metroasemalla. Pari tuntia tämän jälkeen Silanderin puhelin liitettiin Helsingin keskustassa sijaitsevaan Tennispalatsin tukiasemaan.

Kampaajan liikkeitä ei ole tallentunut yhteenkään valvontakameravideoon, eikä hänen matka- tai pankkikorttien käytöstään löytynyt myöhemmin tietoa. Katoamisilmoituksen Silanderista tekivät toisella paikkakunnalla asuva miesystävä ja sukulainen.

*Iltalehden* mukaan Silanderilla oli salasuhde italialaismieheen, josta hänen suomalainen miesystävänsä ei tiennyt. Poliisi ei ole vahvistanut asiaa, mutta myöntää hänellä olleen yhteyksiä ulkomaille. 

*Ilta-Sanomien* mukaan Silanderin katoamistapaus lukeutuu Suomen seuratuimpiin katoamismysteereihin. Ylen Kadonnut-podcast (2016) tuotti jakson tapauksesta. Murha.info-sivuston foorumille katoamistapauksesta kirjoitettiin yli tuhat viestiä. *Iltalehden* Selvittämättömät-podcast käsitteli aihetta vuonna 2021.

## Lähteet
Kaarlo Basilier

**Kaarlo Aleksander Rafael Leander Basilier** (8. syyskuuta 1860 Kalajoki – 24. heinäkuuta 1951 Parikkala) oli suomalainen pankinjohtaja ja Suomen Pankin johtokunnan jäsen.

Basilierin vanhemmat olivat lääninmaanmittari Karl Fredrik Basilier ja Gustava Matilda Garvoli. Hän pääsi ylioppilaaksi 1881 Oulun suomalaisesta yksityislyseosta. Basilier opiskeli lakitiedettä Helsingin yliopistossa 1881–1883 ja harjoitti kieliopintoja Tartossa 1883.

Basilier oli Suomen Pankin palveluksessa vuodesta 1884 lähtien. Hän oli pankin Sortavalan konttorin pankinkomissaarina 1890–1903 ja Viipurin konttorin pankinkomissaarina 1903–1907. Suomen Pankin johtokunnan jäsenenä Basilier oli 1907–1923. Hän oli Etelä-Suomen pankin toimitusjohtajana 1926–1927.

Basilier oli Sortavalan kaupunginvaltuuston jäsenenä 1893–1899 ja johtokunnan jäsenenä Postisäästöpankissa vuodesta 1919, Vakuutus Oy Pohjolassa ja Jälleenvakuutus Oy Osmossa vuodesta 1920, Tervakoski Oy:ssä vuodesta 1920 ja Tapaturmavakuutus Oy Kullervossa vuodesta 1932. Basilier oli lisäksi Valuuttaneuvoston jäsenenä 1920–1921, valtion hankintain asiantuntijalautakunnan puheenjohtajana 1922 ja Helsingin Osakepankin hallintoneuvoston jäsenenä vuodesta 1931.

Basilier omisti Parikkalassa Ristimäen tilan ja hän harjoitti siellä maanviljelyä.

Kaarlo Basilier oli naimisissa vuodesta 1888 Anna Sofia Rönnholmin kanssa.

## Lähteet
Myöhäisbarokki

**Myöhäisbarokki** oli tyylisuuntaus 1600-luvun lopussa ja 1720-luvun alussa. Se oli siirtymävaihe varsinaisesta barokista rokokoohon. Myöhäisbarokin huonekalut olivat jonkin verran vaatimattomampia kuin varsinaisena barokin aikana tehdyt huonekalut.

Myöhäisbarokin musiikissa, kuten yleensä barokin musiikissa, käytettiin yleisesti puhtaasti soivia sävellajeja hyvin viritettyinä. Myöhäisbarokin aikaisia muusikoita olivat Georg Philipp Telemann, Johann Sebastian Bach, Jean-Philippe Rameau, Georg Friedrich Händell ja Antonio Vivaldi.

## Lähteet
Pensastiainen

**Pensastiainen** (*Psaltriparus minimus*) on pyrstötiaisiin kuuluva lintulaji. Lajia tavataan Pohjois- ja Keski-Amerikassa.

## Koko ja ulkonäkö
Pensastiainen kasvaa 8–9 cm pitkäksi. Sukupuolet muistuttavat enimmäkseen toisiaan ulkonäöltään. Ruumiinrakenteeltaan pensastiainen on tukevahko, suuripäinen ja pitkäpyrstöinen. Lajin pää, selkä ja siivet ovat alalajista riippuen ruskeat tai ruskeanharmaat. Rinta ja vatsa ovat vaaleanharmaat. Pensastiaisen eteläisten alalajien koirailla on musta naamio silmien ympärillä.

## Levinneisyys ja elintavat

Pensastiaista tavataan Kanadan ja Yhdysvaltojen länsiosista Guatemalaan. Lajin elinympäristöä ovat kuivat pensaikot sekä tammia, mäntyjä, katajia ja mahonkeja kasvavat metsät. Usein se liikkuu jokien tai purojen läheisyydessä. Pensastiainen muodostaa muutaman kymmenen linnun parvia. Se syö hyönteisiä ja hämähäkkejä mutta voi täydentää ravintoaan hedelmillä ja siemenillä. Pensastiainen rakentaa puun oksasta riippuvan pesän jäkälistä, sammalista, lehdistä, risuista ja hämähäkinseiteistä. Naaras munii viidestä seitsemään valkoista munaa.

## Lähteet
Stockholms dageligt godt

**Stockholms dageligt godt** oli vuonna 1775 Tukholmassa ilmestynyt kristillinen aikakauslehti. Lehti käsitteli muun muassa uskonnollista herätystä ja pyrki tekemään liikehdintää laajemmin tunnetuksi. Lehdessä käsiteltiin myös Suomen varhaista kansanherätystä.

## Lähteet
* 

### Viitteet
Läsning i blandade religionsämnen

**Läsning i blandade religionsämnen** oli Ruotsissa 1800-luvun alkupuolella (1801–1805) ilmestynyt julkaisu, jonka päätehtävä oli teologisen kirjallisuuden esittely. Lehteä julkaisi Visbyn piispa Johan Möller ja lehti sisälsi myös teologisia artikkeleita. Möllerin lehdessä käytiin 1803 väittely lehteä kritikoineen turkulaisen *[[Allmän Litteratur-Tidning]]in* välillä.

## Lähteet
* 

### Viitteet